Deungon bismillah lôn surah rawi
Berita lôn bri keu ibu bapak,
Suai tabaca berita lam neugri
Beugot teuliti seureuta bijak,
Miseue tabaca saboh informasi
Kalon beupasti peunyo peu buhak,
Pat asal usul buet nyang terjadi
Beucukôp bukti wahé e bapak,
Kadang berita haba di bagi
Info teumaki berita HOAK,
Han meupat sumber di uber caci
Peue lom Informasi berita lagak,
Sang sang that beutoi bé dhoi di bagi
Info nyang dibi di tanyoe galak,
Hana ta teupeue tabeue ngon simpi
Hana terjadi berita di peujak,
Peue lom jameun nyoe paloe han sakri
Jameun tehnologi mudah hé bapak,
Melalui medsos gadoh famili
Haba teumaki deungon teumeunak,
Menyo geutanyoe hana teliti
Baca informasi cit hana bijak,
Roh saboh saat meuhat gob taki
Karna tan meuri beutoi ngon rusak,
Yôh goh meupaloe rugoe terjadi
Teurimöng informasi kadeukadeungonngon bijak,
Beuna ta saréng tangieng teliti
Bèk beurangkakri e ayah ngon mak,
Bèk oh na berita haba gob bagi
Di sher bak FB keu galak galak,
Kirém rot wa Instagram lagi
Ka tanyoe bagi keu ibu bapak,
Goh teuntèe beuna na nyan terjadi
Goh teuntèe pasti kadang cit HOAK,
Kadang propaganda haba cemaci
Cit hana pasti haba nyan buhak,
Oleh karnanyan rakan famili
Muda dan muti ibu dan bapak,
Bijak membaca berita terjadi
Nyo hana pasti keupeu tasimak,
Beu muphôm tanyoe nyoe informasi
Arif teliti baca beubijak,
Bèk jeut teulanjô ancô pribadi
Salah informasi negara rusak,
Reuloh ukhuwah pecah silaturahmi
Hancô Islami nanggroe phak luyak,
Wab sikrék haba ka tanyoe bagi
Nyang jeunèh keuji ka tanyoe galak,
Meunyo tapatéh nyang paléh gob bi
Peue lom jak bagi dumho tasawak,
Tanyoe medésya raya that sangsi
Dudoe Allah bi azeub meucak cak,
Karna ancô gob tawot tan pasti
Peue lom ék saksi takheun nyo bijak,
Padahai info le intimidasi
Fitnah caci deungon buet rusak,
Hancô ubé na rasa ka iri
Karna informasi ata nyang buhak,
Yôh goh teulanjô ta undô gaki
Berita teliti neubaca hé bapak,
Deungon geutanyoe jeut sagoe peuduli
Tentang informasi baca ngon bijak,
Kana niet nyang jroh satoh negeri,
Saling peduli taceugah HOAK,
Semoga aman nyan lam negeri
Jroh informasi ureung han palak,
Beuna ngon salah kasah tatukri,
Ukhuwah negeri cukôp that lagak,
Nyoe saboh haba Kanal Inspirasi
Di dalam seni haba meusajak,
Sebagoe bentuk untuk peduli
Budaya negri peureulèe tatambak,
Beuna berita ba informasi
Melalui seni haba padum krak,
Pendekatan budaya bina generasi
Seni tradisi beutanyoe galak,
Blang Bintang 1 Maret 2019
Cek Medya Hus,
ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn zsm_Latn ind_Latn ind_Latn ace_Latn ace_Latn zsm_Latn ace_Latn ind_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn nob_Latn